b"\n_START_ARTICLE_\nGenerador electroqu\xc3\xadmic\n_START_PARAGRAPH_\nUn  generador electroqu\xc3\xadmic  \xc3\xa9s un tipus de generador el\xc3\xa8ctric que converteix directament l'energia qu\xc3\xadmica emmagatzemada en subst\xc3\xa0ncies qu\xc3\xadmiques en un corrent el\xc3\xa8ctric, mitjan\xc3\xa7ant una reacci\xc3\xb3 qu\xc3\xadmica, sense passar per altres tipus d'energia com energia t\xc3\xa8rmica, mec\xc3\xa0nica o magn\xc3\xa8tica._NEWLINE_El primer generador electroqu\xc3\xadmic va ser la pila de Volta. El seu desenvolupament ha estat molt ampli a causa de les aplicacions tan diverses i quotidianes que posseeixen._NEWLINE_El m\xc3\xa9s senzill dels generadors electroqu\xc3\xadmics \xc3\xa9s la cel\xc2\xb7la electroqu\xc3\xadmica que genera un corrent el\xc3\xa8ctric amb una difer\xc3\xa8ncia de potencial o for\xc3\xa7a electromotriu d, aproximadament 1 2 volts, a partir d'una reacci\xc3\xb3 d'oxidaci\xc3\xb3-reducci\xc3\xb3.\n_START_SECTION_\nAgrupaments de generadors\n_START_PARAGRAPH_\nEncara que es poden establir connexions mixtes, hi ha dues formes b\xc3\xa0siques d'agrupar o connectar entre si els elements o generadors electroqu\xc3\xadmics:\n_START_SECTION_\nConnexi\xc3\xb3 en paral\xc2\xb7lel\n_START_PARAGRAPH_\nS'uneixen tots els el\xc3\xa8ctrodes negatius entre si i tamb\xc3\xa9 tots els el\xc3\xa8ctrodes o pols positius entre si. La for\xc3\xa7a electromotriu del conjunt equival a la de cadascuna d'elles, si s\xc3\xb3n totes iguals. El conjunt t\xc3\xa9 menys resist\xc3\xa8ncia interna i m\xc3\xa9s durada."